周伯範棋會以足疾不赴走筆寄坐客
作者：樓鑰
朝代：宋

paragraphs: 里閭講棋社，大要率且真。
豈惟簡苛禮，正欲聚首頻。
向來賞花約，深恐負此春。
春來顧多事，殆如參與辰。
今朝怡怡堂，坐上凡幾賓。
默計病或故，約略三數人。
益知會合難，舉酒勿問巡。
棋枰誰勝負，清新想歌脣。
僵卧一榻上，執熱難屈伸。
斐然申前盟，余將踵後塵。